
Hiusten symboliikkaa

1. Lucas Cranach nuorempi: Simson ja Delila, vuodelta n. 1537.





Kuten tiedetään, eri aikoina on erilaisia kauneusihanteita. Hiuksiin, partaan ja ehostukseen on liitetty kaikenlaisia symbolisia merkityksiä. Simsonin ja Delilan tarina Raamatusta (Tuomarien kirja 16) on tuttu monille. Tarina on todistus hiusten maagisesta voimasta. Delila leikkasi Simsonin hiuksia, mikä merkitsi symbolista kuohintaa. Aikaisemmin Simson on ollut väkivahva, repinyt leijonan paljain käsin hengiltä ja voittanut kaksintaisteluja. Paljastettuaan vaimolleen Delilalle, että hänen voimansa taika on hänen hiuksissaan, tämä leikkaa hänen hiuksensa. Simsonin tarina kertoo kostosta ja petollisesta naisesta. Tämä aihe on ollut suosittu niin kuvataiteissa kuin musiikissa ja kirjallisuudessa. Esimerkiksi saksalainen taidemaalari Lucas Cranach nuoremman (1515–1586) maalaus vuodelta 1537 kertoo aiheesta, mutta silmiinpistävää kuvauksessa on henkilöiden vaatetus ja hiusmuoti. Vaatteet näet ovat 1500-luvun mallien mukaisia. Taustalla filistelaiset ovat valmiina puiden takaa hyökkäämään Simsonin kimppuun. He olivat lahjoneet Delilan ottamaan selville, mistä Simsonin voima oli peräisin. Lisäksi aiheesta on ranskalaisen Camille Saint-Saënsin (1835–1921) säveltämä ooppera ja amerikkalaisen Cecil B. Millen (1881–1959) elokuva vuodelta 1949.


Niin tänä päivänä kuin keskiajallakin yhteiskunnassa ja kulttuurissa kauniille ulkonäölle annettiin melkoisesti arvostusta. Keskiajalla ihmisen ruumis ja sielu muodostivat yhtenäisen kokonaisuuden. Henkilön ulkoiset piirteet vihjasivat hänen sisäisestä mielentilastaan, moraalisesta luonteestaan ja taipumuksistaan. Taide ja kirjallisuus ilmensivät yleisiä ihanteita ja käsityksiä. Maalauksien ja tarinoiden sankarit olivat komeita ja sankarittaret kauniita. Miellyttävä ulkonäkö ilmensi hurskautta ja hyveitä, rumuus vastaavasti oli tyypillistä alhaisille, pahoille ja syntisille. Rumuus merkitsi syntiä ja synti sitä, että yksilö oli huono. Fyysisesti vajaisiin suhtauduttiin syrjivästi, koska jo Raamattu opetti, että ihminen on tehty Jumalan kuvaksi. Ruumiillisesti kauniit olivat merkki jumalallisesta armosta ja päinvastoin.


Keskiajalla kirkko alkoi mieltää vaaleat hiuspehkot tai oikeastaan kaikenväriset hiuspehkot moraalisesti arveluttaviksi ja paheellisiksi. Lisäksi valtoimenaan liehuvat suortuvat oli viesti moraalittomuudesta. Miesten maailmassa aikuisten ja naimisissa olevien naisten tuli peittää hiuksensa hunnuilla ja päähineillä. Toisaalta vaaleissa hiuksissa oli jotakin yliluonnollisen kaunista, myyttistä. Eritoten Välimeren itärannikolla kultatukkaiset ihmiset olivat orjiksi kelpaavaa kauppatavaraa. Niinpä hiukset, niiden väri ja olemus olivat koko yhteiskunnan asia. Se oli sitä kahtalaisesti: yksilön omassa käsityksessään itsestään ja yhteisön käsityksissä yksilöstä. Hiusmuodilla, parralla ja ehostuksella vaikutettiin ympäröivään maailmaan ja samalla ympäröivä maailma vaikutti yksilöön, antaen vaikutteita ja määräyksiä niin uskonnollisia kuin poliittisia, terveydellisiä ja sivistyksellisiä, koodistoa, joka tuli tuntea ja toimia sen mukaisesti. Toisaalta jos ei käyttäytynyt koodiston mukaisesti, oli kapinallinen tai muodin edelläkävijä – ihan miten vain. Yksilön status ja hierarkia ilmenivät helposti hiuksista ja parrasta. Erottautuivatpa oppineet Kreikassa Aleksanteri Suuren (356–323 e.a.a) valtakauden aikana parrallaan. Lisäksi parrakkuus on tuonut mielikuvia henkilön kypsyydestä, maskuliinisuudesta ja eroottisuudesta.


Vastaavasti intialaisessa kulttuurissa jumalattarilla on perinteisesti hyvin pitkät hiukset. Yhteiskunnassa hiusten leikkaamista pidetään pahaenteisenä, joten siksi naisilla on tapana kasvattaa hiuksiaan. Pitkät kutrit korostavat naisen kauneutta. Guinnessin World Record 29.11.2023 kuuluukin intialaiselle Smita Srivastaville. Hänellä on 236,22 cm pitkät hiukset! Smita on kasvattanut tukkaansa 14-vuotiaasta lähtien. Inspiraation näin pitkään tukkaan hän sai äidiltään, jolta omien sanojensa mukaan sai hyvät geenit. Myöskään Intian kulttuurissa toisen pään koskettamista ei suosita, koska halutaan kunnioittaa toisen yksityisyyttä tai että sitä pidetään liian eroottisena toimintana.


Passis crinibus latinaksi tarkoittaa käsitettä hajalla hapsin. Jos jotakin kauheaa tapahtuu, naiset vapauttavat hiuksensa ja surevat. He repivät hiuksiaan ja itkevät voimallisesti onnettomuuden uhreja, sotaa, kuolleita. Ilmiö tunnetaan yleismaailmallisena.


Jotkut kampaukset saattavat olla tuhansia vuosia vanhoja. Toiset muodit osoittautuvat vähemmän kestäviksi. Ne ovat suosiossa vain hetken verran. Esimerkiksi renessanssi- ja rokokoon monimutkaiset hiusmallit ovat jääneet pois muodista, lieneekö syynä niiden aikaansaamisen hitaus, vaikeus ja arvokkuus. Muodista on myös miehillä poistunut rasvis eli rasvaletti, vaikka se oli hallitsevana muotina aina vuosina 1930–1960. Brylcreemillä tiukasti taaksepäin muotoiltu tukkamalli sai väistyä afrojen valtavien pehkojen ja hippiliikkeen pitkien hiuksien takia.










Ruumis on mielen kuvajainen


Mitä siis hius- tai partatyyli kertoo ihmisestä? Ehkäpä sen ajatellaan paljastavan ihmisestä muutakin kuin tyylin, josta hän pitää. Esimerkiksi keskiajalla frankkien kuningas Kaarle Suuri halusi erottautua hovistaan partansa avulla. Hän kasvatti itselleen viikset ja suuren valkoisen parran, mutta samalla kielsi parran pitämisen muulta hoviväeltä. Mieleeni juolahtaa heti, kuinka kirjailija ja filologi J.R.R. Tolkienin (1892–1973) ”Taru sormusten herrasta” - teoksesta (julkaistu 1954) tehdyissä elokuvissa yleensä vanhat viisaat omaavat valkoisen parran. Kuten muodissa yleensä parta tai parrattomuus olivat vuorotellen hallitsijoiden mieltymyksissä. Kansan tuli totella keisareiden ja kuninkaiden käskyjä.

Vastakkaisuus ilmeni köyhemmän kansanosan muodissa. Kuninkaalla oli parta, mutta heidän täytyi ajaa se pois ja päinvastoin, kun kuninkaalla ei ollut partaa, heidän tuli kasvattaa sellainen. Erityisesti 1700-luvulla karvoituksen hoitamattomuus liitettiin vähävaraisiin ja köyhempiin kansanosiin. Monissa maissa on säädetty partaveroja. Englannin kuningas Henrik VIII (1491–1547) sääti vuonna 1535 partaveron ja samoin teki tsaari Pietari Suuri (1672– 1725) parisataa vuotta myöhemmin Venäjällä. Parralla tai parrattomuudella on ollut myös merkitystä ammatinvalinnassa. Monet taiteilijat 1900-luvulla kasvattivat itselleen parran sekä viikset. Romantiikan ajan omakuvassaan vuodelta 1890 taiteilija ja graafikko Caspar David Friedrichillä (1774–1840) on pitkät hiukset ja parta. Hän katsoo suoraan katsojaansa ja on yhtä luonnon kanssa. Asia mitä romantiikan ajan kulttuurihenkilöt tavoittelivat.


Ristiinpukeutuminen on oma luku sinänsä. Sitä on harjoitettu aina historian saatossa, mutta kuuluisin nainen lienee Jeanne d´Arc (1412–1431), myös Orléansin neitsynä tunnettu. Ilmestyksen saatuaan leikkasi nuori neito hiuksensa lyhyiksi ja pukeutui kohta miesten tapaan. Sotakahakoissa tällainen androgyynisyys suvaittiin, ja se toi Jeanne d`Arcille auktoriteettia, mainetta ja kunniaa, olihan hän yksi heistä. Kahakoiden ulkopuolella taas ajateltiin, että neitonen oli tehnyt liiton paholaisen kanssa. Siksipä hänen kohtalonsa oli sinetöity ja niin Jeanne d´Arc kärsi kuolemanrangaistuksen. Näyistään ja miehisestä vaatetuksestaan hänet poltettiin roviolla. Lopulta hänestä tuli Ranskan kansallissankari ja katolisen kirkon pyhimys, sillä hänen maineensa puhdistettiin vuonna 1455 ja vuonna 1920 hänet kanonisoitiin eli liitettiin pyhimysten ja marttyyrien suureen joukkoon.


Suomalainen lauluntekijä ja trubaduuri Mikko Alatalo laulaa ”Tukka hyvin, kaikki hyvin” kappaleessaan ironisesti, kuinka miehetkin ottivat pehmennyksiä, sävytyksiä, permanentteja ja lyhennyksiä hiuksiinsa. Kappale on ratkiriemukas esitys siitä, kuinka ”viisas on se, joka viisaalta näyttää, ei se, joka viisaita sanoja käyttää…”. Jo keskiajalla Pyhä Bernhard (1090–1153) korosti, että ruumis on mielen kuvajainen. Kaikissa ihmisen toiminnoissa, keskusteluissa, liikkeissä, jopa naurussa heijastuivat valon säteet. Esteettinen nautinto syntyi, kun sielu löysi oman sisäisen harmoniansa. Lisäksi tämä harmonia refleksoitui olevaisille takaisin esineissä, joita he katselivat ja tarkastelivat. Kauneuden ihmeet palautuivat maallisiin muotoihin. Hengellinen näkeminen siis henkisyys ja äly koostuivat täten ruumiillisista tai maallisista kuvista, kuvitelmista ja esineistä.


Transsendentaalinen kauneus olikin sitä mitä mystiikassa haettiin. Vastakkain asetettiin kauneus/Kauneus, hyvä/Jumala ja hyvä ja paha. Erilaiset teoriat kauneuden olemuksesta perustuivat matematiikkaan, musiikkiin, esteettiseen käsitykseen valosta, näyn psykologiaan sekä käsityksiin muodoista ja sen synnyttämistä nautinnoista. Vastakohtapareja arvioitiin kullekin mystikolle sopivalla tavalla. Plotinoksen (synt.? -270 j.a.a) ”Enneadit” muun muassa olivat ”muotoa vailla olevan muodon” haltioitunut ylistys. Hänen tekstinsä olivat filosofinen perusta useille myöhemmille mystikoille. Plotinoksen mielestä aineellisen maailman näkyvät, alemmat muodot häiritsivät yhteyttä totuuteen. Plotinos kirjoittaa: ”Kaiken tämän alkuperä ei voi olla näkyvien muotojen maailmassa…Otetaan esimerkki rakkaudesta: niin kauan kuin huomio kohdistuu näkyvään muotoon ei rakkaus ole vielä astunut mukaan kuvaan…Jos hän vain oppisi katsomaan muualle, enemmän lähes muotoa vailla olevaan, hän kaipaisi sitä; hänen ensimmäinen kokemuksensa oli rakkaus suureen valoon jonkin siitä lähtevän ohuen säteen vuoksi”.


Toisaalta osien estetiikkaan kiinnitettiin valtavasti huomiota. Kysymys oli siitä, mitä ruumiin, vartalon kauneus oikeastaan oli? Jo roomalainen filosofi Cicero (106–43 e.a.a) oli sitä mieltä, että vartalon kauneus koostui erilaisista suhteista, jotka muodostivat harmonisen kokonaisuuden. Luvulla neljä oli perimmäisyyttä ilmaiseva merkityksensä. Arkkitehti ja insinööri Vitruvius (syntyi Formiassa Italiassa, mutta synnyin- ja kuolinvuosia ei tiedetä, palveli ehkä Rooman valtakunnan armeijassa tukijansa Augustuksen aikana) uskoi, että luku neljä oli ihmistä ilmaiseva luku. Hän oli päätellyt tämän siitä, että levitettyjen käsien pituudesta voitiin laskea koko ihmisen pituus. Tätä kutsuttiin tetragonaaliseksi suhteeksi ja se loi taustan moraalisille täydellisyyksille ja hyveille.


Toisaalta luku viisi ilmaisi myös homoquadratuksen suhteita. Lukuun viisi latautui paljon esteettisiä ja mystisiä käsityksiä, olivathan jo Vanhan Testamentin kirjoitukset jaettu viiteen osaan. Luku viisi edusti näin jumalallisuutta. Pentagon muoto on nähtävissä esimerkiksi ranskalaisen arkkitehdin Villard de Honnecourtin (1200–1250) kuvituksissa. Tosin huomattavasti selkeämmin esitettynä sen näkee Leonardo da Vincin (1452–1519) piirustuksissa ja kuvituksissa. Pentagon motiivi on myös tavoiteltavissa goottilaisten katedraalien ja kirkkojen ruusuikkunoissa. Pythagoraan opit välittyivät skolastisessa perinteessä käsityöläispiireihin. Niissä lukua viisi palvottiin erityisin menoin ja riitein.


Taiteen ja musiikin lisäksi osien esteettinen mystiikka välittyi kirjallisuudessa. Jean de Meunin (1240–1305) ”Roman de la Rose” (Ruusuromaani) on yksi esitys asiasta. Jean de Meun painotti, ettei taide tuota samankaltaisia muotoja kuin luonto. Taiteen pikemminkin täytyy polvistua luonnon edessä, kuten kerjäläisen, joka on huono oppimaan, mutta intuitiivisella tasolla innostunut asiastaan. Imitoidessaan luonnon ihmeitä ja töitä taide ei koskaan voi tuottaa eläviä olentoja. Jean de Meunin ja Tuomas Akvinolaisen huoli luonnon ja taiteen välisestä suhteesta perustui lähinnä tieteelliseen käsitykseen estetiikasta. Todellisiksi mystikoiksi ovat Umberto Econ mielestä luettavissa Dionysos Kartesiolainen, Suso, Johannes Tauler (n. 1300–1361) ja Mestari Eckhart (1260–1327).


Alkoiko jo tästä hengellisen näkemisen ideasta naisten esineellistäminen? Sillä keskiaikaan kuului olennaisesti myös psykologisen mystiikan kuvan käsitteen liittäminen naiskauneuteen. Pariisin yliopiston kansleri Jean Gerson (1363–1429) tuomitsi Pyhän Bernhardin ihanteet, koska pelkäsi, että kuvaa palvottiin enemmän kuin Jumalaa eli tässä Gerson viittasi keskiajan taulujen ja kuvitusten, kuten Neitsyt Maria, Veronika, Ruusumadonna ja Aurinkomadonna kuvastoon. Toisaalta Jean Gerson puolsikin kyseisten kuvien ansioita, koska ne hänen mielestään kohottivat ajatukset näkyvistä asioista näkymättömiin. Siis nämä kuvien, kuvastojen mystifioidut naiset kohottivat. Mainittakoon vielä, että Mestari Eckhartille älyllinen mystiikka tarkoitti sitä, että Jumala on olemista. Mestari Eckhartille kaikki muodot, lukusuhteet ja kuvat olivat jo valmiiksi olemassa Jumalan mielessä. Ihminen edusti Jumalaa. Kuvien pyhät naiset siis edustivat Jumalaa. Siksikin ruumis oli mielen kuvajainen ja kauneutta palvottiin, eritoten naisen kauneutta palvottiin.


OEBPS/images/cover.jpg
MERJA FORSELL

HIUSTEN
HALKOMISTA





OEBPS/images/7_1.jpg





OEBPS/images/14_1.jpg





OEBPS/nav.xhtml




		Sisällysluettelo



		Hiusten symboliikkaa



		Ruumis on mielen kuvajainen



		Ulkonäköön panostaminen hinnalla millä hyvänsä



		Noitaoikeudenkäynnit ja punaiset hiukset



		Värillä on väliä



		Hiusmaanikko Rossetti



		Käärme paratiisissa



		Kapinallinen esikuva – Peppi Pitkätossu?



		Tee-se-itse-elämä



		Uusi muoti – aina kapinaa?



		Hiukset naisen ja (miehen) kruununa niin hyvässä kuin pahassa



		Reggae ok ja ajatus maailmanrauhasta



		Afrohiusten pitkä historia



		Lähteet



		Valmistusmerkinnät









Page List





		5



		7



		8



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		107



		108



		109



		110



		111



		112



		113



		114



		115



		116



		117



		118



		119



		120



		121



		122



		123



		124



		125



		126



		127



		128



		129



		4











